

PROJEKTS uz 11.09.2024.

vēlamais datums izskatīšanai: Attīstības komitejā: 11.09.2024.

domē: 26.09.2024.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par lokālplānojuma kā grozījumu Ādažu novada teritorijas plānojumam uzsākšanu zemes vienībām Attekas ielā 26, 45 , 47 un zemes vienībai ar kadastra apzīmējumu 80440070593, Ādažos**

Ādažu novada pašvaldība izskatīja Vārds Uzvārds (turpmāk - Iesniedzējs) 17.06.2024. iesniegumu (reģistrēts 17.06.2024. ar Nr. ĀNP/1-11-1/24/3277) un 15.08.2024. iesniegumu (reģistrēts 15.08.2024. ar Nr. ĀNP/1-11-1/24/4141) ar lūgumu atļaut izstrādāt lokālplānojumu nekustamā īpašuma ar kadastra Nr. 8044 007 0062 (turpmāk – Īpašums Nr.1) zemes vienībai Attekas ielā 26, Ādažos, Ādažu nov., ar kadastra apzīmējumu 80440070595, nekustamā īpašuma ar kadastra Nr. 8044 007 0573 (turpmāk – Īpašums Nr.2) zemes vienībai Attekas ielā 45, Ādažos, Ādažu nov., ar kadastra apzīmējumu 80440070564, un nekustamā īpašuma ar kadastra Nr. 8044 007 0603 (turpmāk – Īpašums Nr.3) zemes vienībai Attekas ielā 47, Ādažos, Ādažu nov., ar kadastra apzīmējumu 80440070594 (turpmāk – Īpašumi), ar mērķi daļēji mainīt funkcionālo zonu no Jauktas centra apbūves teritorijas (JC), uz Daudzstāvu dzīvojamās apbūves teritoriju (DzD), lai pamatotu 5 stāvu apbūvi.

Izvērtējot ar iesniegumu saistītos apstākļus, tika konstatēts:

1. Īpašums Nr.1 ir ierakstīts Ādažu pagasta zemesgrāmatas nodalījumā Nr. 100000119368, pieder Iesniedzējam un sastāv no zemes vienības Attekas ielā 26, Ādažos, Ādažu nov., ar kadastra apzīmējumu 80440070595, 0.1402 ha platībā.
2. Īpašums Nr.2 ir ierakstīts Ādažu pagasta zemesgrāmatas nodalījumā Nr. 100000577582, pieder Iesniedzējam un sastāv no zemes vienības Attekas ielā 45, Ādažos, Ādažu nov., ar kadastra apzīmējumu 80440070564, 0.2108 ha platībā.
3. Īpašums Nr.3 ir ierakstīts Ādažu pagasta zemesgrāmatas nodalījumā Nr. 100000602873, pieder Iesniedzējam un sastāv no zemes vienības Attekas ielā 47, Ādažos, Ādažu nov., ar kadastra apzīmējumu 80440070594, 0.3940 ha platībā.
4. Starp Īpašumiem Nr.1 un Nr.3 atrodas Ādažu novada pašvaldībai piederošs nekustamais īpašums “Attekas iela B” ar kadastra Nr. 8044 007 0602 (turpmāk – Īpašums Nr.4), kas sastāv no zemes vienības ar kadastra apzīmējumu 80440070593, 0.2109 ha platībā un uz kura perspektīvā plānota Attekas ielas pagarinājuma izbūve.
5. Saskaņā ar Ādažu novada teritorijas plānojumu (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”, paziņojums 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74):

5.1. Īpašums Nr.1 atrodas Jauktas centra apbūves teritorijā (JC), Polderu sateces baseinu teritorijā (TIN11), kā arī daļēji TIN72 teritorijā - Perspektīvie pašvaldības ceļi un ielas;

5.2. Īpašums Nr.2 atrodas daļēji Jauktas centra apbūves teritorijā (JC) un Daudzstāvu dzīvojamās apbūves teritorijā (DzD), kā arī Polderu sateces baseinu teritorijā (TIN11);

5.3. Īpašums Nr.3 atrodas Jauktas centra apbūves teritorijā (JC) un Polderu sateces baseinu teritorijā (TIN11);

5.4. Īpašums Nr.4 atrodas Jauktas centra apbūves teritorijā (JC), Polderu sateces baseinu teritorijā (TIN11), kā arī daļēji TIN72 teritorijā - Perspektīvie pašvaldības ceļi un ielas.

1. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
2. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
3. Teritorijas attīstības plānošanas likuma 23.panta ceturtā daļa noteic, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma 24.panta trešajai daļai.
4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju.
5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 76.punkts noteic, ja lokālplānojumu izstrādā, lai grozītu teritorijas plānojumu, lokālplānojuma nepieciešamību pamato pašvaldības domes lēmumā par lokālplānojuma izstrādes uzsākšanu un atspoguļo tā nosaukumā.
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 78.punkts noteic, ja lokālplānojuma izstrādi ierosina privātpersona, pašvaldība nosaka lokālplānojuma teritoriju.
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 93.punkts noteic, ka teritorijas plānojumā noteiktā funkcionālā zonējuma, teritorijas izmantošanas aprobežojumu un apgrūtinājumu izmaiņas izstrādā kā pašvaldības teritorijas plānojuma grozījumus vai kā lokālplānojumu, ar kuru tiek grozīts teritorijas plānojums šajā apakšnodaļā noteiktajā kārtībā.
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 133.punkts noteic, ka Pašvaldība var noteikt lielāku lokālplānojuma vai detālplānojuma teritoriju, nekā norādīts lokālplānojuma vai detālplānojuma ierosinātāja iesniegumā, ja atbilstoši iecerētajai apbūvei nepieciešami kompleksi risinājumi plašākā teritorijā.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, 23.panta ceturto daļu un 24.pantu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, 76.punktu, 78.punktu un 93.punktu, 133.punktu, kā arī ņemot vērā domes Attīstības komitejas 11.09.2024. atzinumu, Ādažu novada pašvaldības dome

**NOLEMJ:**

1. Uzsākt lokālplānojuma kā grozījumu Ādažu novada teritorijas plānojumam izstrādi zemes vienībām Attekas ielā 26, Ādažos, Ādažu nov., ar kadastra apzīmējumu 80440070595, Attekas ielā 45, Ādažos, Ādažu nov., ar kadastra apzīmējumu 80440070564, Attekas ielā 47, Ādažos, Ādažu nov., ar kadastra apzīmējumu 80440070594 un zemes vienībai ar kadastra apzīmējumu 80440070593 ar mērķi daļēji mainīt funkcionālo zonu no Jauktas centra apbūves teritorijas (JC), uz Daudzstāvu dzīvojamās apbūves teritoriju (DzD) zemes vienībās ar kadastra apzīmējumiem 80440070564 un 80440070594.
2. Par lokālplānojuma izstrādes vadītāju apstiprināt Ādažu novada teritorijas plānotāju Miķeli Cini.
3. Apstiprināt darba uzdevumu lokālplānojuma izstrādei.
4. Apstiprināt lokālplānojuma teritorijas robežu.
5. Lēmumu par lokālplānojuma izstrādes uzsākšanu publicēt Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
6. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
7. Pašvaldības izpilddirektora vietniecei veikt šī lēmuma izpildes kontroli.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums lokālplānojuma izstrādei.
2. Lokālplānojuma teritorijas robeža.
3. Lokālplānojuma priekšlikums.
4. Līguma par lokālplānojuma izstrādi un finansēšanu projekts.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

Īpašn.:

Miķelis Cinis, 26247571